Albrecht Dürer

Albrecht Dürer, nassù ël 21 ëd magg dël 1471 e mòrt ël 6 d'avril dël 1528, a l'era un pitor, graveur e matemàtich.

A l'é nassù e mòrt a Norimberga, an Germania, e a l'é conossù pì che àutr com pitor.
Soe piture a son soens fàite an serie, an manera che a-i é dle partìe ëd piture ëd l'istess sogèt. La serie pì avosà a son l'Apocaliss (1498) e le doe serie ëd la Passion ëd Nosgnor, la Passion Granda (1498–1510) e la Passion Cita (1510–1511). 

Le gravure individuaj (val a dì che a son nen part ëd na serie) ëd Dürer che a son mèj conossùe a son: Cavalié, Mòrt e ël Diav (1513), San Giròni ant sò studi (1514) e Melencolia I (1514). 
Soe gravure pì avosà a son cole dij Quatr cavalié dl'Apocaliss (1497–1498) da la serie dlApocaliss, ij Rinoceront'', e vàire àuto-ritrat a euli.  A peul esse che Dürer a l'abia nen antajà da sol soe gravure ma che a l'abia dovrà un graveur che a travajava a comand. Dürer a l'ha piturà vàire euvre religiose a euli e a l'ha fàit vàire brilant aquarele e disegn, che con le moderne riprodussion a son miraco ij sò travaj pì conossù.

Le piture ëd Dürer a l'han falo vnì avosà an Euròpa prima dij 30 agn, e a l'é miraco considerà ël pì gran artista ëd l'Arnassensa ant ël Nòrd Euròpa.

 Euvre prinsipaj 
 Underweysung der Messung''' (Norimberga, 1525)
A l'é un tratà pràtich ëd geometrìa, adressà a j'artista ëd tute le branche.

Dürer, Albrecht